पाएं अपने शहर की ताज़ा ख़बरें और फ्री ई-पेपरडाउनलोड करें
भिवानी. जीतूवाला जोहड़ के पास मंगलवार सुबह साढ़े 11 बजे एक प्रेमी जोड़ा मालगाड़ी के आगे कूद गया। ट्रेन के नीचे आने से युवक की गर्दन कट गई, जबकि ट्रेन की साइड लगने से युवती को सिर में गंभीर चोट आई। उसे सामान्य अस्पताल लाया गया, जहां से उसे प्राथमिक उपचार के बाद पीजीआई रोहतक रेफर कर दिया गया।
युवक की पहचान शेरला वासी करीब 22 वर्षीय सोनू के रूप में हुई। 16 वर्षीय लड़की भी इसी गांव की है। सोनू 12वीं के बाद दिल्ली की एक ट्रांसपोर्ट कंपनी में काम करता था और लड़की ने हाल ही में 10वीं पास की है। दोनों के बीच प्रेम-प्रसंग था। इसी के चलते दोनों मंगलवार अल सुबह घर से निकलकर भिवानी आ गए।
दोनों रेलवे स्टेशन पहुंचे। इसी दौरान जीतूवाला जोहड़ के पास टहलते-टहलते दोनों रेवाड़ी की ओर से आई मालगाड़ी के आगे कूद गए। युवक ट्रेन के पहियों के नीचे आ गया और उसकी गर्दन धड़ से अलग हो गई। उसका बाकी शरीर ट्रेन के निचले हिस्से में उलझ गया और प्लेटफार्म तक घिसटता गया। युवक दो सौ मीटर तक ट्रेन के साथ घिसटता गया। इससे उसके कपड़े भी फटकर अलग हो गए।
लड़की ट्रेन के साइड वाले हिस्से से टकरा कर साइड में गिर गई, जिससे उसके सिर में चोट आई है। सूचना पर रेलवे पुलिस मौके पर पहुंची और एंबुलेंस मंगवाई। लड़की को सामान्य अस्पताल लाया गया और उसके सिर पर लगी चोट का इलाज करते हुए टांके लगाए गए। इसके बाद उसे पीजीआई रोहतक रेफर कर दिया गया। दोनों के पास से मिले फोन के आधार पर दोनों के परिजनों को सूचना दी गई।
समाचार लिखे जाने तक सूचना के आधार पर युवक के परिजन भी पहुंच गए और रेलवे पुलिस कागजी कार्रवाई कर युवक के शव का पोस्टमार्टम कराने की तैयारी में थी।
(आगे की स्लाइड में पढ़ें क्या कहा लड़की ने)
पढ़े आज की अन्य बड़ी खबरें-
कानून के रखवाले बने शिकार, पुती कालिख तो भांजने लगे लाठियां
सीढ़ियां उतरने में आईएएस अधिकारी के साथ हुआ ऐसा हादसा कि चली गई जान
टूटते परिवारों के लिए मिसाल बना ये घर, 54 लोगों के लिए जलता है एक ही चूल्हा
तस्वीरें बयां करती हैं कितना दर्दनाक रहा होगा ये हादसा !
गौर से देखिए, ये कोई आम घड़ी नहीं, इसकी चाल पर आए दिन होते हैं बवाल
जेबीटी भर्ती घोटाला : तीन हजार में से 100 के फिंगर प्रिंट निकले फर्जी
वादा किया था शादी करने का लेकिन रेप करके छोड़ दिया, अब आंसू बने साथी
यूपी के ‘दबंग’ आजाद, एसआई पर फायरिंग कर चुनौती भी दे डाली..
ITI में 14 जून से शुरू होगी दाखिले की प्रक्रिया, 25 जून फॉर्म जमा करने की अंतिम तिथि
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn